
	Comisia pentru buget, finanţe şi bănci
	
	Bucureşti,        
Nr. 22/37/ 5.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.21/2008 privind modificarea şi completarea unor acte normative din domeniul datoriei publice externe pentru precizarea destinaţiei sumelor încasate sau recuperate de la beneficiari în conturile aferente împrumuturilor, cu care comisia noastră a fost sesizată în fond cu adresa Biroului Permanent nr.PL.x. 29 din 2 februarie 2009.
	PREŞEDINTE,

 Viorel Ştefan

	Bucureşti,    
Nr. 22/37/5.03.2009


RAPORT

asupra proiectului de Lege pentru aprobarea Ordonanţei Guvernului nr.21/2008 privind modificarea şi completarea unor acte normative din domeniul datoriei publice externe pentru precizarea destinaţiei sumelor încasate sau recuperate 

de la beneficiari în conturile aferente împrumuturilor
Cu adresa nr.PL.x. 29 din 2 februarie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.21/2008 privind modificarea şi completarea unor acte normative din domeniul datoriei publice externe pentru precizarea destinaţiei sumelor încasate sau recuperate de la beneficiari în conturile aferente împrumuturilor.
La întocmirea raportului s-a avut în vedere avizul favorabil al Consiliului Legislativ şi cu observaţii şi propuneri, trimis cu adresa nr.920/04.08.2008 şi avizul favorabil al Comisiei juridice, de disciplină şi imunităţi.
Prezentul proiect de Lege are ca obiect de reglementare modificarea şi completarea unor acte normative din domeniul datoriei publice externe,  intervenţiile legislative vizând precizarea destinaţiei sumelor încasate sau recuperate de la beneficiari în conturile aferente împrumuturile.
Sumele recuperate de la beneficiarii împrumuturilor externe, în baza acordurilor subsidiare de împrumut se fac venit la fondul de risc. Sumele recuperate /încasate, altele decât cele plătite din fondul de risc se fac venit la bugetul de stat.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor doamna Graţiela Iordache, Secretar de Stat în Ministerul Finanţelor Publice şi doamna Elena Anghel, Director Adjunct în acelaşi minister.
La lucrările comisiei au participat 29 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 29 octombrie 2008.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege pentru aprobarea Ordonanţei Guvernului nr.21/2008 privind modificarea şi completarea unor acte normative din domeniul datoriei publice externe pentru precizarea destinaţiei sumelor încasate sau recuperate de la beneficiari în conturile aferente împrumuturilor, în şedinţa din data de 2 martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

